Okresná prokuratúra Vranov nad Topľou 
Nám. Slobody 5, 093 80 Vranov nad Topľou

Sp. zn. : Pv 302/14/7713	Vranov nad Topľou, 9.4.2014
EEČ : 2-61-78-2014

U Z N E S E N I E

Trestná vec:	obvinený XXXXX a spol. 
Trestný čin:	výtržníctvo podľa § 202 odsek 1 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov

Rozhodol: 	prokurátorka Okresnej prokuratúry Vranov nad Topľou
Podľa § 215 odsek 1 písmeno d (§ 9 odsek 1 písmeno a) Trestného poriadku zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 20.05.2005 v čase okolo 24.00 hod. v obci XXXXX, okr. Vranov nad Topľou na miestnej komunikácii vedúcej od kultúrneho domu k rómskej osade bezdôvodne fyzicky napadli XXXXX, nar. XXXXX a to tým spôsobom, že ho päsťami udreli do hlavy a chrbta následkom čoho poškodený XXXXX spadol na zem, kde ho kopali do oblasti chrbta, čím mu spôsobili pohmoždenie frontálnej časti a krčnej chrbtice s dobou liečenia do 6 dní.

lebo je trestné stíhanie neprípustné podľa § 9 odsek 1 písmeno a

Odôvodnenie:

		Uznesením policajného orgánu Okresného riaditeľstva PZ, Odboru skráteného vyšetrovania Vranov nad Topľou, sp. zn. ORP-XXXXX zo dňa XXXXX bolo podľa  § 160 ods.1 Trestného poriadku(účinného do 31.12.2005) začaté trestné stíhanie za trestný čin výtržníctva podľa § 202 ods. 1 Trestného zákona( účinného do 31.12.2005) a uznesením vyšetrovateľa Okresného riaditeľstva PZ, Úradu justičnej a kriminálnej polície Vranov nad Topľou sp. zn. ORP-XXXXX zo dňa 10.10.2005 bolo podľa 163 ods. 1 Trestného poriadku vznesené obvinenie ml. XXXXX a ml. XXXXX za  spolupáchateľstvo podľa § 9 ods. 2 Trestného zákona trestného činu výtržníctva podľa § 202 ods. 1) Trestného zákona(účinného do 31.12.2005) na tom skutkovom základe, ako je uvedené vo výrokovej časti tohto uznesenia. 

V predmetnej trestnej veci bolo uznesením vyšetrovateľa Okresného riaditeľstva PZ, Úradu justičnej a kriminálnej polície Vranov nad Topľou sp. zn. ORP-XXXXX zo dňa XXXXX podľa § 228 ods. 2 písm. a Trestného poriadku prerušené trestné stíhanie vedené voči obvineným ml. XXXXX a ml. XXXXX za spolupáchateľstvo podľa § 9 ods. 2 Trestného zákona trestného činu výtržníctva podľa § 202 ods. 1 Trestného zákona( účinného do 31.12.2005) prerušené z dôvodu neprítomnosti svedka - poškodeného XXXXX. 

         Podľa § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9.

V zmysle ustanovenia § 9 ods. 1 písm. a ) Trestného poriadku trestné stíhanie nemožno začať a ak už bolo začaté nemožno v ňom pokračovať a musí byť zastavené ak je trestné stíhanie premlčané.

        Pri trestnom čine výtržníctva podľa § 202 ods. 1 Trestného zákona účinného do 31.12.2005 bola trestná sadzba až na dva roky.

        Podľa § 67 ods. 1 písm. d) Trestného zákona účinného do 31.12.2005 trestnosť činu zaniká uplynutím premlčacej doby, ktorá je 5 rokov ak je horná hranica trestnej sadzby odňatia slobody viac ako jeden rok.

          V zmysle ustanovenia § 67 ods. 3 písm. b) Trestného zákona účinného do 31.12.2005 premlčanie trestného stíhania sa prerušuje, ak páchateľ spáchal v premlčacej dobe trestný čin nový, na ktorý tento zákon ustanovuje trest rovnaký, alebo prísnejší.
Po celú dobu od prerušenia trestného stíhania vedeného voči obvineným ml. XXXXX a ml. XXXXX, t.j. od 10.02.2006 sa obaja obvinení zdržiavali v mieste svojho bydliska a nedopustili sa žiadnej trestnej činnosti.                                                            

S poukazom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ingrid Poldruhá
prokurátorka